มี พสพ วันที่ 01/07/2020 เเล้วถุงยางรั่ว ไม่ได้หลั่งใน 11 ชมต่อมาได้กินยาคุมฉุกเฉิน ซึ้งตามจิงคาดว่า ปจด จะมาวันที่ 2/07/2020 เเต่พอกินยาคุมฉุกเฉินประจำเดือนวันที่ 04/07/2020 มาเหมือนปจดปกติเลยค่ะ ซึ่งเดือนนี้คาดว่าจะมาวันนี้เเต่ยังไม่มาเลยคะ มีโอกาสท้องมั้ยคะ เเล้วถ้าไม่ท้องประจำเดือนจะเลื่อนกี่วันคะ
สวัสดีค่ะ Phh,หากมีเพศสัมพันธ์ ถุงยางอนามัยรั่ว แต่ไม่ได้หลั่งน้ำอสุจิภายในช่องคลอด โอกาสในการตั้งครรภ์ก็ถือว่าน้อยอยู่ และหากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ดังนั้น โอกาสในการตั้งครรภ์จึงถือว่ามีน้อยอยู่ค่ะสำหรับเลือดที่ออกในวันที่ 4 ก.ค. หากเป็นช่วงที่คาดว่าประจำเดือนควรจะมา เพียงแต่เลยกำหนดไปเพียง 2 วัน ก็ถือเป็นประจำเดือนได้ค่ะ ซึ่งหากมีเลือดออกมานาน 2-7 วัน ก็ถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นค่ะ สำหรับในรอบต่อไป ประจำเดือนก็อาจจะมาในช่วงวันที่ 3-4 ส.ค. ได้ค่ะ ดังนั้น ควรรอประจำเดือนต่อไปอีกซักระยะก่อนค่ะ แต่หากกังวล ก็อาจลองตรวจหาการตั้งครรภ์ดู หากตรวจไม่พบ ก็แสดงว่าไม่ได้มีการตั้งครรภ์เกิดขึ้นค่ะ